Drie vas wat glo bejaarde verkrag | Nuus24
Vrou elke 10 minute in SA verkrag
Johannesburg – Drie mans is in hegtenis geneem ná hulle na bewering 'n 83-jarige vrou in Vryburg in die Noordwes verkrag het, het die polisie Saterdag gesê.Die mans, 22, 27 en 37, het volgens sers. Kelebogile Moiloa na bewering Vrydagaand by die vrou se huis ingebreek en geld geëis. Toe die vrou sê sy het nie kontant by die huis nie, is sy deur al drie mans verkrag.Die vrou het haar bure om hulp genader toe die mans by die huis weg is, en is na 'n hospitaal geneem."[Die polisie] het na nabygeleë tavernes gegaan om ondersoek in te stel en het een verdagte in hegtenis geneem, wat die polisie na die ander verdagtes gelei het," het Moiloa gesê.Die mans sal na verwagting Dinsdag in die Madibogo-landdroshof verskyn. – Volg Nuus24 op Twitter.